
Έγκριση Κανονισμού Λειτουργίας Δ.Σ. Οργανισμού 

Ασφάλισης Εξαγωγικών Πιστώσεων (Ο.Α.Ε.Π). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 10 του ν. 1796/1988 «Σύσταση Οργα¬ 
νισμού Ασφάλισης Εξαγωγικών Πιστώσεων (ΟΑΕΠ) και 
άλλες διατάξεις» (Α' 152) όπως ισχύει, 

β. του ν. 2690/1999 «Κώδικας Διοικητικής Διαδικασίας 
και άλλες διατάξεις»(Α'45), 

γ. του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυ¬ 


βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες δια¬ 
τάξεις» (Α' 112), όπως τροποποιήθηκε με το άρθρο 23 
του ν. 4210/2013 «Ρυθμίσεις Υπουργείου Διοικητικής 
Μεταρρύθμισης και Ηλεκτρονικής Διακυβέρνησης και 
άλλες διατάξεις» (Α'254) και ισχύει, 

δ. του άρθρου 5 του ν. 3469/2006 «Εθνικό Τυπογρα¬ 
φείο, Εφημερίςτης Κυβερνήσεως και λοιπές διατάξεις» 
(Α' 131) όπως ισχύει, 

ε. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98), 

στ. του π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α' 192), όπως ισχύει, 

ζ. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού... μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
και Τουρισμού και Υπουργείου Υποδομών, Μεταφορών 
και Δικτύων» (Α' 208), 

η. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το υπ'αρ. 805/ΕΜ/εμ/7-6-2017 έγγραφο του Ο.Α.Ε.Π. 
με θέμα: «Έγκριση Κανονισμού Λειτουργίας Δ.Σ.». 

3. Την υπ' αρ. 1682 ΓΔΟΥ/8-12-2017 Ειδική Έκθε- 
ση(άρθρο 75 παρ.3 του Συντάγματος και άρθρο 24 
παρ. 5ε του ν. 4270/2014, όπως τροποποιήθηκε με το 
άρθρο 10 παρ. 6 του ν. 4337/2015) επί της Υπουργικής 
απόφασης του Υπουργείου Οικονομίας και Ανάπτυξης 
με θέμα «Έγκριση Κανονισμού Λειτουργίας Δ.Σ. Ορ¬ 
γανισμού Ασφάλισης Εξαγωγικών Πιστώσεων(ΟΑΕΠ), 
σύμφωνα με την οποία από τις διατάξεις της παρούσας 
υπουργικής απόφασης δεν προκαλείται πρόσθετη δα¬ 
πάνη στον προϋπολογισμό του Υπουργείου Οικονομίας 
και Ανάπτυξης. 

4. Την υπ'αρ. 1689/ΕΜ/εμ/12-12-2017 βεβαίωση του 
ΟΑΕΠ ότι δε χρηματοδοτείται από τον κρατικό προϋ¬ 
πολογισμό. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνεται ο Κανονισμός Λειτουργίας του Διοικητικού 
Συμβουλίου του Οργανισμού Ασφάλισης Εξαγωγικών 
Πιστώσεων ως κατωτέρω: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 61/26.01.2018 


Άρθρο 1 

Αντικείμενο του Κανονισμού 

Ο παρών Κανονισμός, εκδίδεται σε εκτέλεση της δια- 
τάξεως του άρθρου 10 του ν. 1796/1988 «Σύσταση Ορ¬ 
γανισμού Ασφάλισης Εξαγωγικών Πιστώσεων (Ο.Α.Ε.Π.) 
και άλλες διατάξεις» και αφορά τα της σύγκλησης και 
λειτουργίας του Διοικητικού Συμβουλίου του Ο.Α.Ε.Π. 
διεπομένου από τις ανωτέρω διατάξεις του ν. 1796/1988. 

Άρθρο 2 

Τόπος Συνεδριάσεων 

Το Διοικητικό Συμβούλιο (Δ.Σ.) συνεδριάζει στην έδρα 
του Ο.Α.Ε.Π. ή στον από το ίδιο καθοριζόμενο τόπο. 
Το Δ.Σ. είναι δυνατό να συνεδριάζει και με τη χρήση 
ηλεκτρονικών μέσων (τηλεδιάσκεψη), σύμφωνα με τους 
όρους της ΚΥΑ ΔΙΑΔΠ/Α/7841 /19-4-2005(Β'539). 

Άρθρο 3 

Σύγκληση του Διοικητικού Συμβουλίου 

1. Το Δ.Σ. συνέρχεται σε συνεδρίαση, με πρόσκληση 
του Προέδρου του, τακτικά μεν ανά δεκαπενθήμερο, 
έκτακτα δε όποτε κρίνει αυτό αναγκαίο ο Πρόεδρος 
του ή το ζητήσουν το ένα τρίτο (1/3) τουλάχιστον του 
συνόλου των μελών του εγγράφως από τον Πρόεδρο, 
προσδιορίζοντας και το προς συζήτηση θέμα. 

2. Η σύγκληση πραγματοποιείται με έγγραφη πρό¬ 
σκληση, συνοδευόμενη από την ημερήσια διάταξη, που 
περιλαμβάνει τα προς συζήτηση θέματα, καθώς και από 
τις αντίστοιχες εισηγήσεις, κοινοποιείται δε στα μέλη του 
Δ.Σ. με μέριμνα του Γραμματέα, τουλάχιστον σαράντα 
οκτώ (48) ώρες πριν από τη συνεδρίαση. Η πρόσκληση 
μπορεί να γίνει και με τηλεφώνημα, τηλεγράφημα, τηλε¬ 
ομοιοτυπία ή άλλο πρόσφορο μέσο, εφόσον το γεγονός 
τούτο αποδεικνύεται από σχετική σημείωση σε ειδικό 
βιβλίο, η οποία πρέπει να φέρει χρονολογία και την υπο¬ 
γραφή του προσώπου που έκανε την πρόσκληση. Σε 
όλως εξαιρετικές περιπτώσεις η πιο πάνω πρόσκληση 
μπορεί να κοινοποιείται πριν από είκοσι τέσσερις (24) 
ώρες από την ορισθείσα συνεδρίαση του Δ.Σ., όμως, 
τότε, πρέπει να είναι έγγραφη και να βεβαιώνονται σε 
αυτήν οι λόγοι που κατέστησαν τη σύντμηση αναγκαία. 
Πρόσκληση των μελών του Δ.Σ. δεν απαιτείται όταν οι 
συνεδριάσεις γίνονται σε ημερομηνίες τακτές, που ορί¬ 
ζονται με απόφαση του, η οποία και γνωστοποιείται στα 
μέλη του. Πρόσκληση δεν απαιτείται, επίσης, όταν μέλος 
έχει δηλώσει, πριν από τη συνεδρίαση, κώλυμα συμμετο¬ 
χής του σε αυτήν, ή όταν το κώλυμα τούτο είναι γνωστό 
στον Πρόεδρο του Δ.Σ.. 

3. Στις συνεδριάσεις του Δ.Σ. προεδρεύει ο Π ρόεδρος 
και σε περίπτωση απουσίας ή κωλύματος του ο Αντι¬ 
πρόεδρος. 

4. Το Δ.Σ., σε περίπτωση απουσίας ή κωλύματος του 
Προέδρου του και του Αντιπροέδρου του, μπορεί να 
συγκληθεί εφόσον το ζητήσουν εγγράφως το ένα τρίτο 
(1/3) τουλάχιστον του συνόλου των μελών του. 

5. Το Δ.Σ. βρίσκεται σε απαρτία, όταν είναι παρόντα πέ¬ 
ντε τουλάχιστον μέλη του. Η απαρτία πρέπει να υπάρχει 
σε όλη τη διάρκεια της συνεδρίασης. Αν, κατά την πρώτη 
συνεδρίαση, διαπιστωθεί έλλειψη απαρτίας, το Δ.Σ. κα¬ 


λείται εκ νέου σε συνεδρίαση, η οποία πραγματοποιείται 
το νωρίτερο σε είκοσι τέσσερις (24) ώρες, στον ίδιο τόπο 
και με την ίδια ημερήσια διάταξη. Κατά τη συνεδρίαση 
αυτή, υπάρχει απαρτία αν μετέχουν στη σύνθεση μέλη 
που ποριστούν τουλάχιστον το ένα τρίτο (1/3) του συ¬ 
νόλου των μελών του Δ.Σ. και εν πάση περιπτώσει όχι 
λιγότερα των τριών (3) μελών. 

6. Το Δ.Σ. αποφασίζει με την απόλυτη πλειοψηφία 
των παρόντων μελών του. Αν δεν καθίσταται δυνατός 
ο σχηματισμός της πλειοψηφίας αυτής, η ψηφοφορία 
επαναλαμβάνεται ωσότου σχηματιστεί απόλυτη πλει¬ 
οψηφία με την υποχρεωτική προσχώρηση, κάθε φορά, 
εκείνου ή εκείνων που διατυπώνουν την ασθενέστερη 
γνώμη, σε μία από τις επικρατέστερες. Σε περίπτωση 
ισοψηφίας υπερισχύει η ψήφος του Προέδρου ή του 
Προεδρεύοντος.Το μέλοςπου απέχει απάτην ψηφοφο¬ 
ρία ή δίδει λευκή ψήφο θεωρείται απόν. Η ψηφοφορία 
είναι φανερή. 

7. Οι συνεδριάσεις του Δ.Σ. είναι μυστικές. Η κατά τη 
συζήτηση παρουσία άλλων προσώπων, πλην των με¬ 
λών και του γραμματέα ή του Γενικού Διευθυντή ή του 
Αναπληρωτή του, ή ειδικώς οριζομένων με απόφαση 
Δ.Σ., δεν επιτρέπεται. Το Δ.Σ., όμως, μπορεί να καλέσει, 
προς παροχή πληροφοριών ή προσαγωγή στοιχείων, 
υπηρεσιακά ή άλλα πρόσωπα, τα οποία και αποχωρούν 
πριν από την έναρξη της συζήτησης, πλην αν ζητηθεί η 
παραμονή τους από την πλειοψηφία των μελών του Δ.Σ. 

8. Ο Πρόεδρος κηρύσσει την έναρξη και τη λήξη των 
συνεδριάσεων, διευθύνει τις εργασίες και φροντίζει για 
την εφαρμογή του νόμου και την εύρυθμη λειτουργία 
του Δ.Σ. 

Ο Πρόεδρος δύναται να προτάξει την συζήτηση θέ¬ 
ματος της ημερήσιας διάταξης χωρίς να ακολουθήσει 
τη σειρά με την οποία το θέμα αναγράφεται σε αυτή. 

Άρθρο 4 

Ημερήσια Διάταξη 

1. Τα θέματα της ημερήσιας διάταξης καθορίζει ο 
Πρόεδρος, ύστερα από σχετική πρόταση του Γενικού 
Διευθυντή. Στην ημερήσια διάταξη εισάγονται θέματα 
αρμοδιότητας Προέδρου και Διοικητικού Συμβουλίου 
εφόσον προτείνονται αντίστοιχα από τον Πρόεδρο ή το 
1/3 των μελών του Δ.Σ. 

2. Η ημερήσια διάταξη περιλαμβάνει υποχρεωτικά (α) 
Υπογραφή των πρακτικών της προηγούμενης συνεδρί¬ 
ασης και (β) Ενημέρωση του Δ.Σ. για την εκτέλεση των 
αποφάσεων που αυτό έλαβε. 

3. Κατά την πρώτη συνεδρίαση κάθε μήνα το Δ.Σ. ενη¬ 
μερώνεται από το Γενικό Διευθυντή για το πραγματο- 
ποιηθέν έργο του Οργανισμού τον προηγούμενο μήνα, 
καθώς και για κάθε θέμα που αφορά τον Οργανισμό. 
Επίσης ανά τρίμηνο διανέμεται απολογισμός, στον οποίο 
φαίνεται η οικονομική κατάσταση του Οργανισμού. 

4. Εκτός της ημερήσιας διάταξης συζητούνται επεί¬ 
γοντα θέματα, εφόσον είναι παρόντα όλα τα μέλη και 
συμφωνούν για τη συζήτησή τους. Η ημερήσια διάταξη 
μπορεί να περιλαμβάνει και «διάφορα θέματα», χωρίς 
αυτά να προσδιορίζονται προηγουμένως ή να υπάρχει 
σχετική εισήγηση εφόσον αυτά είναι ήσσονος σημασίας. 




Τεύχος Β' 161/26.01.2018 

Άρθρο 5 

Εισηγήσεις - Σχέδια Αποφάσεων 

1.0 Γενικός Διευθυντής εισηγείται εγγράφως στις συνεδρι¬ 
άσεις του Δ.Σ. τα συζητούμενα θέματα αρμοδιότητάς του. 

Ο Πρόεδρος και το ΔΣ δύνανται να εισάγουν και να 
εισηγούνται θέματα αρμοδιότητας τους, σε συνδυασμό 
με τα άρθρα 3 παρ. 1 και 4 παρ. 1 του παρόντος. 

2. Οι υπηρεσιακές εισηγήσεις υπογράφονται από το 
Γενικό Διευθυντή ή τον Αναπληρωτή του και εισάγονται 
στο Δ.Σ. κατ'άρθρο 3 παρ. 1 του παρόντος. 

3. Υπηρεσιακές αναφορές, υπομνήματα ή άλλα έγγρα¬ 
φα ζητήματα εισάγονται και εισηγούνται στο Δ.Σ. από το 
Γενικό Διευθυντή ή τον Αναπληρωτή του. 

4. Κάθε εισήγηση συνοδεύεται από σχέδιο απόφασης. 

Άρθρο 6 

Πρακτικά Συνεδριάσεων 

1. Για τις συνεδριάσεις του Δ.Σ. τη ρούνται πρακτικά, στα 
οποία καταχωρούνται οι εισηγήσεις και οι αποφάσεις που 
λαμβάνονται από το Δ.Σ. Στα πρακτικά μνημονεύονται, 
ιδίως, τα ονόματα και η ιδιότητα των παριστάμενων με¬ 
λών, ο τόπος και ο χρόνος της συνεδρίασης, τα θέματα που 
συζητήθηκαν με συνοπτική αλλά περιεκτική αναφορά στο 
περιεχόμενο τους, η μορφή και τα αποτελέσματα της ψη¬ 
φοφορίας και οι αποφάσεις που λήφθηκαν. Ύστερα από 
αίτημα μέλους του Δ.Σ., ο Πρόεδρος υποχρεούται να κατα¬ 
χωρήσει στα πρακτικά ακριβή περίληψη της γνώμης του. 

2. Σε περίπτωση διαφωνίας διατυπώνεται και η γνώμη 
του μέλους ή των μελών που διαφωνούν, καθώς και τα 
ονόματά τους. 

3. Στα πρακτικά καταχωρούνται τα ονόματα των παρό¬ 
ντων κατά τη συνεδρίαση, μελών και εισηγητών, καθώς 
και των απάντων μελών, αναγραφόμενου και του λόγου 
της απουσίας τους. 

4. Κάθε συνεδρίαση λαμβάνει αύξοντα αριθμό, που 
συνεχίζεται κάθε έτος. Επίσης αριθμούνται κατ'αύξοντα 
αριθμό, οι αποφάσεις που λαμβάνονται από το Δ.Σ. σε 
κάθε συνεδρίαση. 

5. Τα πρακτικά κάθε συνεδρίασηςτου Δ.Σ. αναγράφο¬ 
νται σε ιδιαίτερο φύλλο. Τα φύλλα αυτά, αριθμημένα με 
αύξοντα αριθμό, βιβλιοδετούνται στο τέλος κάθε έτους 
και φυλάσσονται από το Γραμματέα. 

Άρθρο 7 

Επικύρωση Πρακτικών 

Ι.Τα πρακτικά κάθε συνεδρίασης συντάσσονται από 
το Γραμματέα και επικυρώνονται από τον Πρόεδρο, ακο¬ 
λούθως δε υπογράφονται από τον Π ρόεδρο, τα μέλη και 
το Γραμματέα κάτω από κάθε σελίδα και σφραγίζονται 
με τη σφραγίδα του Οργανισμού. 

2. Εάν δεν καθίσταται δυνατή η σύνταξη, επικύρωση 
και υπογραφή των πρακτικών κατά την αμέσως επόμενη 
συνεδρίαση, μπορεί αυτές να αναβληθούν με απόφαση 
του Διοικητικού Συμβουλίου ή του Προέδρου. 

Άρθρο 8 

Γραμματεία Διοικητικού Συμβουλίου 

1. Ο Γραμματέας ή σε περίπτωση κωλύματος του, 
ο εκτελών χρέη γραμματέως με απόφαση του ΔΣ για 


την συγκεκριμένη συνεδρίαση, παρευρίσκεται στις 
συνεδριάσεις του Δ.Σ. και τηρεί τα πρακτικά των Συνε¬ 
δριάσεων. 

2.0 Γραμματέας: 

α) Συντάσσει με εντολή του Προέδρου την ημερήσια 
διάταξη των συνεδριάσεων και κοινοποιεί αυτή έγκαιρα 
προς τα μέλη του Δ.Σ. με σχετική πρόσκληση, που συνο¬ 
δεύεται από αντίστοιχες εισηγήσεις εφόσον υπάρχουν. 

β) Τηρεί πρωτόκολλο των κατατεθειμένων εισηγή¬ 
σεων, αναφορών, υπομνημάτων κ.λπ. και μεριμνά για 
την προώθηση τους κατά τα προβλεπόμενα από τον 
παρόντα Κανονισμό. 

γ) Τηρεί βιβλίο αποφάσεων του Διοικητικού Συμβουλί¬ 
ου, στο οποίο καταχωρούνται τα συζητηθέντα θέματα, η 
απόφαση που λήφθηκε γι'αυτά, η ημερομηνία συνεδρί¬ 
ασης και οι ενέργειες εκτέλεσηςτης απόφασης.Το βιβλίο 
μπορεί να τηρείται και κατά το μηχανογραφικό σύστημα. 

δ) Συντάσσει σχέδια αποφάσεων. 

ε) Μεριμνά για την καθαρογραφή και επικύρωση των 
πρακτικών και την κοινοποίηση των λαμβανομένων απο¬ 
φάσεων σε αυτούς τους οποίους αφορούν. 

στ) Εκδίδει αντίγραφα ή αποσπάσματα των πρακτικών, 
αποφάσεων και λοιπών εγγράφων, τα οποία χορηγού¬ 
νται μόνο μετά από απόφαση του Διοικητικού Συμβουλί¬ 
ου ή του Προέδρου και επικυρώνονται από τον Π ρόεδρο. 

ζ) Τηρεί αρχείο και επιμελείται κάθε θέματος που αφο¬ 
ρά τη λειτουργία και τη γραμματειακή τάξη του Διοικη¬ 
τικού Συμβουλίου. 

Άρθρο 9 

Τροποποίηση Κανονισμού 

1. Τροποποίηση των διατάξεων του παρόντος Κανο¬ 
νισμού γίνεται κατόπιν απόφασης του Δ.Σ. του Ο.Α.Ε.Π., 
που εγκρίνεται με απόφαση του αρμοδίου Υπουργού. 

2. Η ισχύς του παρόντος αρχίζει από τη δημοσίευση 
της υπουργικής απόφασης που εγκρίνει αυτόν στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2018 

Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 


Αριθμ. ΔΙΠΑΑΔ/Φ.Κ./1 740279 (2) 

Κατανομή προσωπικού στο Υπουργείο Υποδο¬ 
μών και Μεταφορών. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α715-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α72012). 

Τεύχος ΒΊ 61/26.01.2018 


2. Το π.δ. 123/2016 (ΦΕΚ 208/Α74-11 -2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α75-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ' αρ. ΔΙΠΠ/Φ.ΕΠ.1/71/οικ. 4573/01-3-2011 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το αριθμ. πρωτ. 80803/4379/15-11 -2017 αίτημα του 
Υπουργείου Υποδομών και Μεταφορών. 

5. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή του Ιωάννη Γιαννόπουλου του Κωνστα¬ 
ντίνου, κλάδου ΠΕ Μηχανολόγων Μηχανικών, σύμφωνα 
με την αριθμ. 1771/18-11-2010 απόφαση του Β'Τμήμα- 
τος του ΑΣΕΠ, στο πλαίσιο της διαδικασίας της 6Κ/2008 
(ΦΕΚ 362/τ. ΑΣΕΠ/24-7-2008 προκήρυξης, στο Υπουρ¬ 
γείο Υποδομών και Μεταφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./5 /41817 (3) 

Κατανομή προσωπικού στο Υπουργείο Δικαιο¬ 
σύνης, Διαφάνειας και Ανθρωπίνων Δικαιωμά¬ 
των, έτους 2018 . 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις του άρθρου 11 παρ. 5 εδάφιο δεύ¬ 
τερο του ν. 3833/2010 «Προστασία της εθνικής οικο¬ 
νομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α715-3-2010), όπως 
αναριθμήθηκε με τις διατάξεις του άρθρου 3 της παρ. 4 
περ. γ του ν. 3899/2010 «Επείγοντα μέτρα εφαρμογής 
του προγράμματος στήριξης της ελληνικής οικονομίας» 
(ΦΕΚ 212/Α717-12-2010). 

2. Τις διατάξεις της παρ. 21 του άρθρου ενάτου του 
ν. 4057/2012 (ΦΕΚ 54/Α') «Πειθαρχικό Δίκαιο Δημοσίων 
Πολιτικών Διοικητικών Υπαλλήλων και Υπαλλήλων Νο¬ 
μικών Προσώπων Δημοσίου Δικαίου». 


3. Το π.δ. 123/2016 (Φ.Ε.Κ. Α' 208/04-11 -2016) με θέμα 
«Ανασύσταση και μετονομασία του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης... 
κ.λπ.» και το π.δ. 125/2016 (Φ.Ε.Κ. Α'210/05-11-2016) 
«Διορισμός Υπουργών, Αναπληρωτών Υπουργών και 
Υφυπουργών». 

4. Τηνυπ'αρ. πρωτ. ΔΙΠΠ/Φ.ΕΠ1/71/οικ. 4573/01-3-2011 
(ΦΕΚ 323/Β71-3-2011) κοινή απόφαση των Υπουργών 
Διοικητικής Μεταρρύθμισης και Ηλεκτρονικής Διακυ¬ 
βέρνησης και Οικονομικών για τον καθορισμό των προ¬ 
τεραιοτήτων και των κριτηρίων κατανομής προσωπικού. 

5. Τιςυπ'αρ.πρωτ.ΔΙΠΑΑΔ/Φ.ΕΓΚΡ.9/95/9918/06-9-2014 
και ΔΙΠΑΑΔ/Φ.ΕΓΚΡ./158/34179/28-12-2015 αποφάσεις 
έγκρισης της Επιτροπής της Π.Υ.Σ. 33/06, όπως ισχύει. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή εξήντα εννέα (69) δικαστικών υπαλ¬ 
λήλων του κλάδου ΠΕ Πληροφορικής ειδικότητας α) 
Επιστήμης των Υπολογιστών και β) Μηχανικών Η/Υ, οι 
οποίοι περιλαμβάνονται στον πίνακα διοριστέων του 
Φ.Ε.Κ. Γ71122/09-11 -2017, σε Δικαστήρια και Δικαστικές 
Υπηρεσίες του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./2 /43099 (4) 

Κατανομή προσωπικού στο Υπουργείο Υγείας. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α /15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α72012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α75-11-2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ' αρ. ΔΙΠΠ/Φ.ΕΠ.Ι/71/οικ. 4573/01-3-2011 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το υπ' αριθμ. Γ4β/Γ.Π.οικ.92886/13-12-17 έγγραφο 
του Υπουργείου Υγείας. 

5. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή δύο (2) ατόμων, που προστατεύονται 
από τις διατάξεις του ν. 2920/2001, όπως τροποποιήθηκε 
και ισχύει, σε Φορείς εποπτείας του Υπουργείου Υγείας, 
ως εξής: 


ΟΝΟΜΑΤΕ¬ 

ΠΩΝΥΜΟ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΜΑΡΙΑ 

ΜΑΡΚΟΥ 

ΠΑΝΕΠΙΣΤΗΜΙΑΚΟ 

ΓΕΝΙΚΟ ΝΟΣΟΚΟΜΕΙΟ 

ΛΑΡΙΣΑΣ-ΓΕΝΙ ΚΟ 

ΝΟΣΟΚΟΜΕΙΟ ΛΑΡΙΣΑΣ 

«ΚΟΥΤΛΙΜΠΑΝΕΙΟ ΚΑΙ 
ΤΡΙΑΝΤΑΦΥΛΛΕΙΟ» 
ΟΡΓΑΝΙΚΗ ΜΟΝΑΔΑ 

ΤΗΣ ΕΔΡΑΣ ΛΑΡΙΣΑ 

ΠΑΝΕΠΙΣΤΗΜΙΑΚΟ 

ΓΕΝΙΚΟ ΝΟΣΟΚΟΜΕΙΟ 

ΠΕ 

ΦΑΡΜΑΚΕΥΤΙΚΗΣ 

ΗΡΑ ΓΑΒΡΑ 

«Γ.Ν.Α. 

Ο ΕΥΑΓΓΕΛΙΣΜΟΣ - 

ΟΦΘΑΛΜΙΑΤΡΕΙΟ 

ΑΘΗΝΩΝ- 

ΠΟΛΥΚΛΙΝΙΚΗ» 

ΠΕ ΧΗΜΙΚΩΝ 

ΒΙΟΧΗΜΙΚΩΝ- 

ΒΙΟΛΟΓΩΝ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Ιανουάριου 2018 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./4 / 42494 (5) 

Κατανομή προσωπικού στο Υπουργείο Εσωτερι¬ 
κών έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του άρ¬ 
θρου 11 παρ. 5 εδάφιο δεύτερο του ν. 3833/2010 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως ισχύει και της παρ. 21 του άρθρου 
ενάτου του ν. 4057/2012 (ΦΕΚ 54/Α72012). 

2. Το π.δ. 123/04-11 -2016 (ΦΕΚ 208/Α72016) «Ανασύ¬ 
σταση και μετονομασία του Υπουργείου Διοικητικής Με¬ 


ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας Ανάπτυξης και Τουρισμού και Υποδομών, 
Μεταφορών και Δικτύων». 

3. Το π.δ. 125/05-11-2016 (ΦΕΚ 210/Α705-11-2016) 
«Διορισμός Υπουργών, Αναπληρωτών Υπουργών και 
Υφυπουργών». 

4. Την αριθμ. ΔΙΠΠ/Φ.ΕΠ.1/71/οικ.4573/1 -3-201 1 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών για τον καθορισμό των προ¬ 
τεραιοτήτων και των κριτηρίων κατανομής προσωπικού, 

5. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του ν. 3812/2009. 

6. Το υπ'αριθμ. 42290/28-11-2017 έγγραφο της Διεύ¬ 
θυνσης ΠροσωπικούΤοπικήςΑυτοδιοίκησηςτου Υπουρ¬ 
γείου Εσωτερικών. 

7. Το γεγονός ότι από την έκδοση της παρούσας από¬ 
φασης κατανομής δεν προκαλείται επιπλέον δαπάνη, 
αποφασίζουμε: 


Την κατανομή δύο (2) ατόμων σε ΟΤΑ α' βαθμού, ως 
εξής: 


ΦΟΡΕΑΣ 

ΑΡΙΘ¬ 

ΜΟΣ 

ΘΕ¬ 

ΣΕΩΝ 

ΦΕΚ 

ΟΡΙΣΤΙΚΩΝ 

ΑΠΟΤΕ¬ 

ΛΕΣΜΑΤΩΝ 

ΑΣΕΠ 

ΚΑΤΗ¬ 

ΓΟΡΙΑ 

ΕΚΠΑΙ¬ 

ΔΕΥ¬ 

ΣΗΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΕΝΤΡΟ ΚΟΙ- 

Ν Ω Ν 1 Κ Η Σ 

ΠΡΟΣΤΑΣΙΑΣ 

ΑΛΛΗΛΕΓΓΥΗΣ 

ΚΑΙ ΑΘΛΗΤΙΣ¬ 
ΜΟΥ ΔΗΜΟΥ 

ΟΡΕΣΤΙΑΔΑΣ 

1 

ΦΕΚ 948/Γ7 

04-10-2010 

ΥΕ 

ΒΟΗΘΗΤΙ¬ 
ΚΟ ΠΡΟΣΩ¬ 
ΠΙΚΟ ΚΑΘΑ¬ 
ΡΙΟΤΗΤΑΣ 

1 

ΦΕΚ 948/Γ7 

04-10-2010 

ΔΕ 

ΜΑΓΕΙΡΩΝ 

ΣΥΝΟΛΟ 

2 





Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Ιανουάριου 2018 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./3 /40892 (6) 

Κατανομή προσωπικού στην Επιτροπή Ανταγω¬ 
νισμού έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 

άρθρου 11 παρ. 5 εδάφιο δεύτερο του ν. 3833/2010 
«Προστασία της εθνικής οικονομίας - Επείγοντα μέτρα 
για την αντιμετώπιση της δημοσιονομική κρίσης» (ΦΕΚ 
40/Α715-3-2010), όπως ισχύει και της παρ. 21 του άρ¬ 
θρου ενάτου του ν. 4057/2012 (ΦΕΚ 54/Α72012) και του 
άρθρου 8 παρ. 1 του ν. 4210/2013 (ΦΕΚ 254/Α72013). 

2. Το π.δ. 123/04-11-2016 (ΦΕΚ 208/Α72016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας Ανάπτυξης και Τουρισμού και Υποδομών, 
Μεταφορών και Δικτύων». 

3. Το π.δ. 125/05-11-2016 (ΦΕΚ 210/Α705-11-2016) 
«Διορισμός Υπουργών, Αναπληρωτών Υπουργών και 
Υφυπουργών». 

4. Την αριθμ. ΔΙΠΠ/Φ.ΕΠ.1 /71/οικ.4573/1 -3-2011 (ΦΕΚ 
323/Β71 -3-2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού. 

5. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού 
δικαίου αορίστου χρόνου προσωπικού και των λει¬ 
τουργών του Δημοσίου που διορίζεται ή προσλαμ¬ 
βάνεται στους φορείς της παρ. 1 του άρθρου 1 του 
ν. 3812/2009. 

6. Τα υπ'αριθμ. οικ.6894/23-11-2017 έγγραφα της Επι¬ 
τροπής Ανταγωνισμού. 

7. Το γεγονός ότι από την έκδοση της παρούσας από¬ 
φασης κατανομής δεν προκαλείται επιπλέον δαπάνη, 
αποφασίζουμε: 

Την κατανομή δύο (2) ατόμων σε θέσεις Ειδικού Επι¬ 
στημονικού Προσωπικού - Οικονομολόγοι - στην Επιτρο¬ 
πή Ανταγωνισμού σύμφωνα με τον πίνακα διοριστέων 
της προκήρυξης 3Ε/2016 (ΦΕΚ 11/τ.ΑΣΕΠ /2016) που 
δημοσιεύθηκε στο ΦΕΚ 1143/Γ715-11 -2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 3122.1 -Τ68/971 /2018 (7) 

Ορισμός Αποφαινομένων Οργάνων για την εκτέ¬ 
λεση του έργου: «Κατασκευή σκιάστρου επιβα¬ 
τών στο λιμάνι της Κέας». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

α.Το ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 


β. Το ν. 3044/2002 (ΦΕΚ ΑΊ97) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το π.δ. 103/14 (Α' 170): «Οργανισμός Υπουργείου 
Ναυτιλίας και Αιγαίου και άλλες διατάξεις». 

δ.Το π.δ. 70/2015 (ΑΊ 14) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

στ. Το π.δ. 125/2016 (Α' 210): «Διορισμός Υπουργών, 
Αναπληρωτών Υπουργών και Υφυπουργών». 

ζ. Το αρ. πρωτ. 14929/29-06-2017 έγγραφο της Διεύθυν¬ 
σης Τεχνικών Υπηρεσιών του Δήμου Σύρου-Ερμούπολης. 

η. Το γεγονός ότι από την παρούσα δεν προκαλείται 
επιπλέον δαπάνη. 

Θ.Το αρ. πρωτ. 3025/06-11-2017 έγγραφο του Δημο¬ 
τικού Λιμενικού Ταμείου Σύρου, αποφασίζουμε: 

1. Τον ορισμό της ΔιεύθυνσηςΤεχνικών Υπηρεσιών του 
Δήμου Σύρου-Ερμούπολης ως Διευθύνουσας Υπηρεσίας 
και του Διοικητικού Συμβουλίου του Δημοτικού Λιμε¬ 
νικού Ταμείου Σύρου ως Προϊσταμένης Αρχής για την 
εκτέλεση του έργου: «Κατασκευή σκιάστρου επιβατών 
στο λιμάνι της Κέας» προϋπολογισμού 10.500,00 ευρώ, 
πλέον Φ.Π.Α. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 3122.1-Τ68/984 /2018 (8) 

Ορισμός Αποφαινομένων Οργάνων για την εκτέ¬ 
λεση του έργου: «Εργασίες επισκευής ράμπας 
ανέλκυσης και καθέλκυσης σκαφών Αλιευτικού 
καταφυγίου Ποσειδωνίας ν. Σύρου». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

α.Το ν. 2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β. Το ν. 3044/2002 (ΦΕΚ ΑΊ97) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το π.δ. 103/14 (Α' 170): «Οργανισμός Υπουργείου 
Ναυτιλίας και Αιγαίου και άλλες διατάξεις». 

δ.Το π.δ. 70/2015 (Α' 114) «...Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής...». 

στ. Το π.δ. 125/2016 (Α' 210): «Διορισμός Υπουργών, 
Αναπληρωτών Υπουργών και Υφυπουργών». 










Τεύχος Β' 161/26.01.2018 

ζ. Το αρ. πρωτ. 14929/29-06-2017 έγγραφο τηςΔιεύ- 
θυνσηςΤεχνικών Υπηρεσιών του Δήμου Σύρου-Ερμού- 
πολης. 

η. Το γεγονός ότι από την παρούσα δεν προκαλείται 
επιπλέον δαπάνη. 

θ. Το αρ. πρωτ. 3175/16-11-2017 έγγραφο του Δημο¬ 
τικού Λιμενικού Ταμείου Σύρου, αποφασίζουμε: 

1 .Τον ορισμό της Διεύθυνσης Τεχνικών Υπηρεσιών του 
Δήμου Σύρου-Ερμούπολης ως Διευθύνουσας Υπηρεσίας 
και του Διοικητικού Συμβουλίου του Δημοτικού Λιμε¬ 
νικού Ταμείου Σύρου ως Προϊσταμένης Αρχής για την 
εκτέλεση του έργου: «Εργασίες επισκευής ράμπας ανέλ¬ 
κυσης και καθέλκυσης σκαφών Αλιευτικού καταφυγίου 


Ποσειδωνίας ν. Σύρου» προϋπολογισμού 2.714,00 ευρώ, 
πλέον Φ.Π.Α. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 61/26.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























